b'\n_START_ARTICLE_\nLJK\n_START_SECTION_\nHistorikk\n_START_PARAGRAPH_\nDa programmet startet h\xc3\xb8sten 1994 var det to sendinger i uka (tirsdager og onsdager). Hver sending bestod av en halvtimes debatt-del og en halvtime der Krogh intervjuet en bestemt person knyttet opp til en spesifik sak. Etter en del sendinger utover h\xc3\xb8sten ble det klart at programmet ikke var den seermagnet som kanalen hadde h\xc3\xa5pet (enkelte sendinger hadde under 100 000 seere) og p\xc3\xa5 ny\xc3\xa5ret ble derfor programmet kraftig redusert. Fra da av var det kun en sending i uka (torsdager) som hadde en varighet p\xc3\xa5 ca 25 minutter. Seertallene forble lave og i mai ble programmet nedlagt for godt._NEWLINE_Krog ble kj\xc3\xb8pt til TVNorge for en million kroner i 1994 og var tiltenkt \xc3\xa5 bli en viktig brikke i kanalens store nyhetssatsing med eget aktualitetsprogram. Etter LJK ble han ankermann og nyhetsoppleser for kanalens nyhetssendinger Aktuelt. Han gikk tilbake til NRK etter at kontrakten med TVNorge utl\xc3\xb8p i 1996.\n_START_SECTION_\nS\xc3\xb8ksm\xc3\xa5l\n_START_PARAGRAPH_\nI 1997 saks\xc3\xb8kte Krogh TVNorge for 200 000 kroner som han mente kanalen skyldte ham. Krogh fikk medhold i retten og TVNorge m\xc3\xa5tte betale ham de 200 000.'